**72 ОСНОВНО УЧИЛИЩЕ „ХРИСТО БОТЕВ”**



гр. София, община Столична, област София-град

кв. Суходол, ул. ,,Овчо поле” №14 🕾 3592 929 53 50

е-mail: [ou72@abv.bg](mailto:ou72@abv.bg);

Утвърдил:.............................

/Евелина Иванова, директор на 72 ОУ/

**СТРАТЕГИЯ ЗА РАЗВИТИЕ**

**на 72 ОУ „Христо Ботев”**

**за периода 2021 – 2025 г.**

**Приета на заседание на Педагогическия съвет с протокол № 5 / 18.03.2021 г. и утвърдена със заповед на директора № 239 /19.03.2021 г.**

Настоящата **Стратегия за развитие на** **72 ОУ „Христо Ботев” за периода 2021-2025 г.** е разработена въз основа на документите, отразяващи държавната политика в областта на образованието:

• ЗАКОН за предучилищното и училищнотообразование

• Европейска квалификационна рамка за учене през целия живот

* Стратегическата рамка за развитие на образованието, обучението и ученето в Република България (2021 - 2030)

• Национална стратегия за развитие на педагогическите кадри

• Закон за закрила на детето

• Наредба No 5 за общообразователната подготовка

• Наредба No 8 за информацията и документите за системата на предучилищното и училищното образование

• Наредба No 9 за институциите в системата на предучилищното и училищното образование

• Наредба No 10 за организация на дейностите в училищното образование

• Наредба за финансиране на институциите

* Приоритетите на МОН, на РУО–София-град и спецификата на училището като единствено в малък квартал.

**СЪДЪРЖАНИЕ**

1. Увод – стр. 4

2. Анализ на състоянието на училището и на външната среда – стр. 4-5

3. SWOT анализ ……………………………………………….... – стр. 5-7

4. Мисия .. – стр. 7-8

5. Визия .. – стр. 8

6. Цели .. – стр. 8-15

7. Заключение........................................................................ – стр. 15

**Към настоящана стратегия са приложени:**

**1. План за действие за изпълнение на стратегията**

**2. План за финансиране на стратегията**

**І. УВОД**

Един от отличителните белези на времето, в което живеем, е бързото развитие на информационното общество на базата на повсеместното навлизане на информационно-комуникативните технологии във всички сфери на икономиката, бита и обществения живот. Революцията в информационните технологии разкрива неподозирани възможности за извличане на информация и знания, преобразява представите ни за комуникиране във времето и пространството. Неслучайно днешната епоха се определя като епоха на знанието.

Определяйки ключовата роля на знанието като фактор за промените и основа за развитие на обществените ценности, и осъзнавйки значението на стратегическото планиране като средство за мотивиране на училищния колектив за осъществяване на промяна, 72 ОУ „Христо Ботев”, разработи стратегия за развитие на училището за период от 4 години (2020 г–2024 г.). Очакванията от прилагането на стратегията се изразяват в промяна на отношението, нагласите и мотивите на учителите в посока осъществяване на новата мисия на училището: качествено образование, основано на личностния подход.

Качественото образование се свежда не само до усвояване на знания, но и до развитие на личността, създаване на условия за изява на нейните творчески и индивидуални способности с цел добра социална реализация.

Очакваният резултат от прилагането на стратегията е да се постигне ново качество на образованието в 72 ОУ „Христо Ботев”, на базата на непрекъснатото самоусъвършенстване и квалификация на колегията, да се създаде атмосфера за създаване и прилагане на иновации в полза на развитието на ученика.

Четиригодишната програма за развитие на 72 ОУ „Христо Ботев” за периода 2021 г – 2025 г . е изготвена въз основа на опита на педагогическата колегия в сферата на образованието, реализирано в училището.

Нашите приоритети отчитат специфичните особености и традиции на училищната образователна среда и представят нашите виждания за европейско развитие на училището и за изграждане на личности.

Колективът ни поема отговорност да провежда училищна политика, в която водеща роля имат образованието, възпитанието и личностното развитие на децата и младите хора в 72 ОУ„Христо Ботев“ и се ангажира с постигането на планираните резултати при прозрачност и отчетност на управлението.

Стратегията е резултат от осъзнатата в училищната общност необходимост от промяна в статута на училището, което да се превърне в организатор, създаващ условия за личностно развитие на учениците чрез формиране на ключови компетентности и способности за самостоятелно усвояване на знания.

**ІІ. АНАЛИЗ НА СЪСТОЯНИЕТО НА УЧИЛИЩЕТО И НА ВЪНШНАТА СРЕДА**

Анализът на вътрешната среда е необходимо условие за определяне вида и посоката на стратегията, база за формулиране на приоритетите, специфичните цели и мерки.

Училището като институция функционира в условията на променена и агресивна среда, която оказва силно влияние върху мотивите за учене, а също така и върху поведението на учениците. Основният, очертаващ се проблем е свързан с намирането на адекватна реакция, засягаща преобразуването на педагогическата система, промяна на целите, технологиите, отношението и стила на работа на учителите. Решаването на тази трудна задача преминава през мотивационната сфера на учителите, а това е изключително деликатен и чуствителен проблем на днешното време. В 72 ОУ „ Христо Ботев” броят на учениците е сравнително постоянен, в интервала от 160 ученици до 180 ученици.

В училището се обучават и ученици със СОП на ресурсно подпомагане като бройката им достига до 15 ученици.

Прилагаме целодневната организация на работа в училището. Тя се организира и се реализира от правоспособни преподаватели с професионална квалификация. Осъществява се в самостоятелни ЦОУД за начален и сборна ЦОУД за прогимназиален етап. Преподавателите са правоспособни начални учители и учители по учебни предмети от прогимназиален етап, с професионална квалификация „бакалавър” и

„магистър“.

За здравословното състояние на учениците по време на учебните занятия има грижа медицински специалист.

В 72 ОУ има организиран пропускателен режим, осъществяван от охранител от лицензирана охранителна фирма на половин щат и организиран пропусквателен режим със служители на 72 ОУ. Поставени са 6 камери за видео-наблюдение на двора на училището; безплатни учебници, безплатни закуски за учениците от 1 до 4 клас, организирано е обедно хранене в ученически стол, в който се предлагат закуски и обяд за всички желаещи ученици.

**ІІI. SWOT анализ**

|  |  |
| --- | --- |
| **СИЛНИ СТРАНИ:**   * Благоприятна и творческа атмосфера; * Квалифициран учителски колектив, който бързо и успешно реагира на нови и необичайни предизвикателства /каквото е обучението в онлайн среда/; * В подкрепа на учениците и учителите работят квалифицирани ресурсен учител, психолог и логопед; * Взаимна толерантност и демократичност между различните етнически групи ученици; * Сътрудничество между учители и ученици, родители, институции и организации; * Прилагане на нови образователни модели; * Иновационни преподавателски практики; * Участие в проекти и конкурси на общинско, регионално и национално ниво; * Сформирани групи ЦОУД първи, втори трети и четвърти клас, сборна -5-7; * Много добра и постоянно подобрявана материална база; * Връзка между управленските функции: планиране – организиране – координиране – мотивиране – контрол; * Осигурен свободен, неограничен и равен достъп до информацията; * Отворени врати за родителите както на бъдещите първокласници и срещи с тях преди началото на учебната годината, така и на всички ученици от училището в „Ден на отворените врати“; * Създадена много добра организация за обмен на информация между: класен ръководител – родител, преподавател - класен ръководител, психолог, логопед, ресурсен учител – училищно ръководство, като в тази връзка:   - Своевременно уведомяване на родителите за всички прояви на ученика, за проблемите в училище и за цялостното му развитие.  - Провеждане на индивидуални консултации на ученици с проблемно поведение   * Обновени по европейски стандарт сграден  фонд, физкултурен салон и спортни площадки; * Наличие на съвременна техника във всяка класна стая и компютърен кабинет; * Наличие на персонални лаптопи и графични таблети за всички учители. * Разработени и функциониращи училищни правилници, планове и инструкции; * Училищни мероприятия, тържества и спортни изяви; * Актуализация и допълване на на летописната книга на училището. * Извънкласни занимания за задълбочаване на знания по определени предмети; * Успешно управление на финансовите средства в условията на делегирани бюджети; * Функциониращ сайт на училището; * Осигурена охрана от лицензирана фирма и външно видеонаблюдение от шест камери. | **СЛАБИ СТРАНИ:**   * Недостатъчно активно взаимодействие с УН * Намалява процентът на заинтересовани и активни родители, желаещи да участват в училищния живот; * Използване в недостатъчна степен на възможностите за работа по европейски проекти; * Необходимост от търсене на различни практики за работата с родителите, за да се привлекат възможно най-голям брой, съпричастни към училищните проблеми, да се търсят нови методи и подходи за приобщаване им към училищния живот и обогатяването на материално-техническата база; * Организиране на различни форми за представяне на добри практики от урочната и извънкласна дейност на учителите. |
| **ВЪЗМОЖНОСТИ:**   * Предлагане и осигуряване достъп до информация; * Културно средище за общността в квартала; * Възможни партньорства с различни организации за съвместни дейности и подпомагане; * Ритуализация на училищния живот-знаме, лого, емблема, символи, награди; * Повишаване мотивацията на учителите за квалификация; * Стимулиране на учителите за придобиване на по-висока ПКС; * Предоставяне на възможности за реализация на принципа „Учене през целия живот“; * Разширяване и разнообразяване на извънкласните дейности с учениците; * Обмяна на добри педагогически практики сред учителите; * Активно включване на учители и ученици в разработване на проекти; | **ЗАПЛАХИ:**   * Непълна координация и дефиниране на ролята на училището в партньорствата   му с институциите и неправителствения сектор.   * Недостатъчно планиране и бюджетиране * Ограничени собствени приходи. * Демографският фактор; * Недостиг на финансиране; * Ръст на миграцията в чужбина; * Обедняване на населението; * Очертаваща се криза за учителски кадри по някои дисциплини; * Недостатъчна лична мотивация на учениците; |

**IV. МИСИЯ**

**72 ОУ „Христо Ботев” осигурява за учениците от кв. Суходол, район Овча купел, качествено образование чрез създадена модерна училищна среда, висококвалифицирани, постоянно усъвършенстващи се учители, партньорство с родителите и поддържане на устойчив интерес и уважение към потребностите и желанията на учащите се. Стремежът на педагогическия екип е да даде трайни и полезни знания и да формира умения за самостоятелен и пълноценен живот, конкурентноспособност и да възпита уважение към гражданските права на другите и отговорно собствено поведение.**

**Усилията на целия колектив са 72 ОУ да е училище, което успешно съчетава националните традиции с европейското измерение, чрез развитие на индивидуалните способности на всеки ученик и учител; което да изгражда ученици - личности от първи до седми клас - знаещи и можещи, с широка култура, национални добродетели и европейски манталитет, способни да живеят пълноценно в България, обединена Европа и света.**

**Мисията на 72 ОУ е да осигурява равен достъп до образование независимо от етнос, пол, социална принадлежност; а учители, ученици и родители, да работят заедно и да превърнат училището в територия за изява на всеки индивидуален талант.**

**Преподавателският колектив работи съвместно с родителската общност за издигане имиджа на училището и популяризиране на достигнатите постижения.**

**V. ВИЗИЯ**

**72 ОУ „Христо Ботев” да се утвърди като център за формиране на пълноценни личности, които:**

**- са новатори и умеят пълноценно да работят в екип;**

**- са носители на основни училищни и човешки ценности - свободно мнение, толерантност, уважение към другия, зачитане правата и свободите на всеки;**

**- имат различни компетентности, владеят чужди езици, умеят да използват различни компютърни програми;**

**- са с критично мислене, със свободен и с предприемчив дух,**

**- са конкурентноспособни, изявяващи индивидуалността си, творци.**

**72 ОУ „ Христо Ботев“ да се утвърди като институция, осигуряваща познавателно-творческата среда за ефективно обучение и личностно развитие на всички ученици, което е основа за успешно продължаване в следващ етап на образованието и последваща качествена реализация в живота.**

**VI. ЦЕЛИ**

Основни стратегически цели

1. Поддържане на високо качество и ефективност на учебно-възпитателния процес, в съответствие с изискванията на ДОС за общообразователната подготовка и стратегията на МОН за развитие на образованието в Република България, както в присъствена, така и в дистанционна форма на обучението.
2. Недопускане на ранно отпадане на ученици от образователната система
3. Осигуряване на всеки ученик на висока степен на функционална грамотност в областта на ИТ и чуждоезикова комуникативна компетентност.
4. Изграждане на естетически усет към заобикалящата среда.
5. Развиване и поддържане на физическа работоспособност и подготовка за активен и здравословен начин на живот.
6. Модернизиране на материалната база

Подцели:

* *Образователни:*
* Повишаване ефективността на учителския и ученическия труд, изразена в оценките по учебни предмети и общия успех, както и в успешното реализиране на учениците в следващите образователни степени.
* Създаване на възможности за ефективна организация на дистанционно обучение при възникнала необходимост.
* Добро представяне на изпитите за Национално външно оценяване в четвърти и седми клас.
* Намаляване на дела на учениците със слаби постижения.
* Придобиване и разширяване знанията и уменията на учениците в сфери, необходими за тяхната социална и личностна реализация.
* Гарантиране на равен достъп до качествено образование за децата и учениците със СОП.
* *Възпитателни:*
* Издигане и утвърждаване престижа на училището.
* Подобряване на общия психоклимат в училище и по класовете.
* Подобряване на реда и налагане на позитивна дисциплина.
* Безопасност на учениците в рамките на учебните часове и на извънкласните дейности.
* Развиване на градивни междуличностни отношения, основани на принципите за толерантност, взаимопомощ, уважение, грижа за по-слабите. Пълноценна социализация на деца и ученици със СОП.
* Утвърждаване на интеркултурното образование като неотменна част от процеса на модернизация на българската образователна система.
* *Развиващи:*
* Изграждане на уменията за правилен личностен и социален избор, засягащ живота, здравето и реализацията на учениците в динамиката на съвременния свят.
* Главно предизвикателство в образованието и обучението да бъдат организирането и насочването към придобиване на ключовите компетентности от всички учещи се.

**ОЧАКВАНИ РЕЗУЛТАТИ ПРИ ИЗПЪЛНЕНИЕ НА СТРАТЕГИЧЕСКИТЕ ЦЕЛИ:**

* Повишаване на качеството и eфективността в обучението по всички учебни дисциплини.
* Трайно придобиване на компетентности в областта на българския език с цел постигане на функционална грамотност, грамотност в областта на математиката и природните науки, технологична и дигитална грамотност, както и уменията за общуване на чужд език.
* Утвърждаване облика на училището и чувството за принадлежност към него от всеки възпитаник.
* Обогатяване на материалната база, в посока на използване на новите технологии в образованието.
* Защита на личностното достойнство на учениците в синхрон с процесите на демократизация в обществото.
* Грижа и внимание към всеки ученик.
* Изграждане на хармонична и разнообразна учебна среда за представители на уязвимите групи, сред които ученици със специални образователни потребности и хронични заболявания, както и в неравностойно положение с оглед осигуряване на равнопоставеност и достъп до качествено образование и обучение.
* Задълбочаване на индивидуалната работата с талантливите ученици, развиване на потенциала им, насърчаване на стремежа към високи постижения с цел мотивация на всички ученици.
* Практическа приложимост на изученото учебно съдържание и поставяне на ученика в активна позиция по отношение на знанията.
* Активно въвеждане на ИКТ в обучението по всички предмети, приложимо и при обучение в онлайн среда.
* Акцентиране върху способностите за самостоятелното получаване на знания и тяхното правилно използване.
* Обогатяване творческата дейност на учители и ученици, чрез прилагане на нови форми и методи на обучение, вкл. при дистанционно обучение.
* Повишаване квалификацията на учителите, активизиране и оптимизиране на дейността на методическите обединения.
* Разширяване и утвърждаване на дейността по национални програми, по проекти от европейските структурни фондове, както и на други проекти с цел привличане на средства за реализиране на основните цели на училището.
* Активно взаимодействие с родителите за съвместна дейност.
* Задълбочаване на контактите с обществени организации и институции, отворени за проблемите на училището и привличане на допълнителни източници за подпомагане на училищните дейности и подобряване на МТБ.

**Стратегически направления**

ОБЛАСТИ НА ВЪЗДЕЙСТВИЕ:

Всички области на въздействие подкрепят придобиването и непрекъснатото развитие на **девет ключови компетентности за учене през целия живот** в един общ процес:

* компетентности в областта на българския език и умения за извличане на информация от различни видове текст;
* умения за общуване на чужди езици;
* математическа компетентност и основни компетентности в областта на природните науки и на технологиите;
* дигитална компетентност;
* умения за учене;
* социални и граждански компетентности;
* инициативност и предприемчивост;
* културна осъзнатост и умения за изразяване чрез творчество;
* умения за подкрепа на устойчивото развитие и за здравословен начин на живот.

ПРИНЦИПИ НА РАЗВИТИЕ:

|  |  |
| --- | --- |
| Ориентираност към | основна задача - успехът на отделната личност. |
| Равен достъп | Всеки ученик, постъпил в училището, има право да получи  качествено образование, което отговаря на нуждите и  способностите му. |
| Сътрудничество | Успешната образователна и възпитателна политика  се основава на постоянна кохезия с родителите и партньорство  с други образователни и възпитателни институции за  подпомагане на училищната дейност и подобряване на  материалната база. |
| Екипност | Етичност, колегиалност, екипен принцип в работата на  учителите и спазване на етичния кодекс на учителя.  Компетентност и професионализъм, като най-сигурен начин  за отстояване авторитета на учителската професия; |
| Отговорност | Всички членове на педагогическата колегия и помощно-  обслужващия персонал, ангажирани в образователната,  възпитателната и обслужващата дейност, осъществявана в  училището, носят отговорност за постигане на трайни ефекти  с дългосрочно въздействие. |
| Гъвкавост | Образователната и възпитателната дейност е ориентирана  към многообразните личностни потребности и предоставя  възможности за свободен избор на обучаваните. |
| Единство  в многообразието | Обучението, подготовката и възпитанието на децата и младите  хора се осъществяват в рамките на единна културно-  образователна среда, която създава гаранции за защита  и развитие на отделните култури и традиции в рамките на  училищната образователна политика и общо  културно-езиково пространство. |
| Новаторство | Административното ръководство и педагогическият колектив  демонстрират воля и възможности за възприемане на  иновационни подходи с цел постигане на по-добри резултати.  Съчетаване на утвърдените традиции с отвореност към нови  идеи. Това особено ясно проличава при необходимостта от обучение в обучение в електронна среда |
| Автономност | Училището като част от  системата на образованието ползва  автономия да провежда собствена политика, отговаряща на  държавните образователни изисквания. |
| Отчетност | Всички участници в образователната и възпитателната дейност  се отчитат за своите действия с цел осигуряване на  ефикасност, ефективност и резултатност на политиките. |
| Ефективност | Динамично управление, реализация и обвързване на  ресурсите с конкретни резултати, оценка на миналия опит  и бъдещото въздействие. |
| Законосъобразност | Всички цели, приоритети, мерки и конкретни действия  съответстват на Конституцията на Република България  и другите нормативни актове. |

**ПРИОРИТЕТИ В ДЕЙНОСТТА НА УЧИЛИЩЕТО:**

* Утвърждаване престижа на 72 ОУ ,,Христо Ботев" чрез високо ниво на учебната подготовка, като се използват иновационни методи и технологии в процеса на обучение.
* Осигуряване на реда и дисциплината в учебния процес.
* Изграждане на нов образ на учителя, чрез подобряване на квалификационната му дейност.
* Повишаване ефективността на възпитателната дейност чрез подобряване организацията на учебния процес и квалификация на педагогическите кадри.
* Подобряване на вътрешноучилищната квалификационна и методическа дейност.
* Координация и сътрудничество в работата на класните ръководители, учители и родители, социални институции.
* Опазване живота, здравето и достойнството на учениците.
* Задоволяване на специфичните интереси и потребности на учениците чрез ефективно използване на наличната материално-техническа база (МТБ).
* Показване практическата приложимост на учебното съдържание и поставяне на ученика в активна позиция по отношение на знанията и по-добра мотивация за учене;
* Издигане нивото на ученическия и учителски труд, чрез подобряване на условията на обучение и труд. По-широко изпозване на съвремените методи и новите технологии. Осъвременяване на нагледните средства, както при работа в класната стая, така и при дистанционно обучение
* Издигане на качествено ниво ангажираността на учениците в процеса на тяхното развитие – екологично възпитание, здравно възпитание, кариерно развитие.
* Дейности по формиране и развитие на социалните качества у децата – умения за работа в екип, толерантност, солидарност.
* Стимулиране творческите изяви на учениците и участията им в конкурси, фестивали и др.
* Спортните дейности, училищните турнири, състезанията и други да се използват като възможности за превенция срещу нетолерантността, насилието, агресията, употребата на цигари, алкохол и наркотици.
* Привличане и приобщаване на родителската общност за активно участие в решаване на училищните проблеми и утвърждаване на училищното настоятелство (УН) като орган, подпомагащ цялостната дейност.
* Развитието на създаденото доверие между ученици, учители, училищно ръководство и родители е с цел положителна промяна в отношението към институцията училище.
* Участието и класирането на ученици в национални състезания, конкурси и олимпиади е доказателство за качеството на труда на техните учители.
* Непрекъснатото обогатяване на материалната база, свързано с навлизането на информационните технологии в обучението и административното обслужване на училището
* Утвърждаването на мултимедиите в учебно-възпитателен процес, както от страна на учителите, така и на учениците.
* Като добра тенденция се утвърждава вътрешното заместване между колеги, като това е начин да се разрешават експедитивно възникнали проблеми, свързани с отсъствия на учители /по болест и др.причини/ и учениците да не губят учебни часове.
* Отворени врати за родителите.
* Създаване на оптимална организация за обмен на информация между: класен ръководител – родител, преподавател - класен ръководител – училищно ръководство, като в тази връзка своевременно се уведомяват родителите за всички прояви на детето, за проблемите в училище и за цялостното му развитие.
* Провеждане на индивидуални консултации и обща подкрепа на ученици с ниски резултати или с проблемно поведение.

**VII. ЗАКЛЮЧЕНИЕ**

Стратегията за развитие се основава на принципите и насоките на Закона за предучилищното и училищно образование, приоритетите на МОН и и спецификата на 72 ОУ „Христо Ботев”, кв. Суходол.

Стратегията за развитие подлежи на актуализиране.

Стратегията за развитие е основание за съставяне на годишен план за дейността на училището.